Turnul înclinat din Italia care s-ar putea prăbuși. Oficialii încearcă să-l mențină ridicat | GALERIE FOTO
Pe lângă Turnul din Pisa, o altă clădire din Italia stă înclinată. Însă, de această dată, oficialii sunt îngrijorați că ar putea să se prăbușească.
Este vorba despre turnul Garisenda, construit în secolul 12, din Bologna, ce măsoară peste 45 de metri înălțime, potrivit New York Post.
Anul trecut, oficialii italieni au transmis că există riscul prăbușirii acestuia.
Clădirea este poziționată chiar lângă o altă structură înaltă de 97 de metri, numită Turnul Asinelli.
La începutul săptămânii, italienii au investit 20 de milioane de dolari în echipament ce constă în schele și stâlpi pentru a încerca să mențină turnul ridicat.
De asemenea, oficialii au mai transmis că acesta va fi consolidat și restaurat în 2025 și 2026.